****

**V I L J A N D I L I N N**

**LINNAVOLIKOGU**

**EELARVE- JA ARENGUKOMISJONI**

**KOOSOLEKU PROTOKOLL**

Viljandi

20. märts 2025 nr 1-8/25/38

Algus kell 16.00, lõpp kell 17.51

**Koosolekut juhatas** Helmut Hallemaa

**Protokollis** Maria Kuldkepp

**Võtsid osa liikmed:** Harri Juhani Aaltonen, Helmut Hallemaa, Timo Tints (Teams), Tõnis Tulp, Juhan-Mart Salumäe, Villem Varik (Teams), Kaspar Taimsoo, Gunnar Veermäe, Malle Vahtra (Teams) Rain Hüva, Valter Kraavi

**Puudus:** Innar Susi

**Võttis osa asendusliige:** Hedli Kivilaan (I. Susi asendusliige)

**Koosolekul viibisid:** linnapea Johan-Kristjan Konovalov,abilinnapea Are Tints, abilinnapea Kalvi Märtin

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised.

Kinnitati järgmine päevakord.

**PÄEVAKORD:**

1. Viljandi Linnavolikogu 27.01.2022 otsuse nr 28 „Kinnistule aadressiga Ranna pst 7

hoonestusõiguse seadmine otsustuskorras“ mittemuutmine (2025/329)

2. Sotsiaalhoolekandelise abi andmise kord(2025/328)

3. Viljandi linnale kuuluvate kaugküttetorustike võõrandamine otsustuskorras (2024/293)

4. Eelarve- ja arengukomisjoni põhimäärus II lugemine

5. Informatsioon Viljandi Avatud Noortetoa (VANT) tegevusest ja ruumiprogrammist ning Viljandi Maadluskeskuse ruumide lahendusest (Viljandi linnavalitsuse otsused; Viljandi Linnavalitsuse ja Viljandi Maadlusklubi "Tulevik" MTÜ kirjavahetus teemas)

6. Aruteluteema: Viljandi linna kaugküttetorustike olem, seis, omandisuhe ja bilansilised maksumused

**PÄEVAKORRAPUNKT NR 1**

**Viljandi Linnavolikogu 27.01.2022 otsuse nr 28 „Kinnistule aadressiga Ranna pst 7**

**hoonestusõiguse seadmine otsustuskorras“ mittemuutmine (2025/329)**

**KUULATI:**

K. Märtin – eelnõu eesmärk on mitte muuta Viljandi Linnavolikogu 27.01.2022 otsust nr 28 hoonestaja Tennisekeskus OÜ avalduse alusel, kus ta soovib, et tal oleks võimalik Ranna pst 7 kinnistu hoonestusalale soovi korral rajada lisaks olemasolevale abihoonele veel üks selle sarnane abihoone.

**Küsimused:**

H. J. Aaltonen, G. Veermäe, H. Hallemaa

**Sõnavõtud:**

H. Hallemaa, J.-M. Salumäe, H. J. Aaltonen, R. Hüva, K. Taimsoo

**Ettepanek:**

R. Hüva – Punkt 1. Muuta Viljandi Linnavolikogu 27.01.2022 otsust nr 28 „Kinnistule aadressiga Ranna pst 7 hoonestusõiguse seadmine otsustuskorras“ vastavalt Tennisekeskus OÜ 06.02.2025 avaldusele 1-5/25/550.

Juhul kui hoonestaja kasutab abihoonet enamaks kui padeliteenuse osutamise toetamiseks (nt avaliku toitlustusteenuse osutamiseks), siis on hoonestaja kohustatud tasuma teenuse osutamise aja eest tasu lähtudes tasu suurusest 912.50 EUR/aasta. Tasu arvestatakse kuu põhiselt, nt kui teenust osutatakse 6 kuud, perioodil mai – oktoober, siis oleks tasuks 456.25 EUR (912.50 : 12 x 6).

Vt täpsemalt koos põhjendustega Lisa 1.

Komisjoni esimees pani ettepaneku hääletusele.

**Hääletati:**

1 poolt, 7 vastu, 3 erapooletut

**Otsustati:**

Ettepanek ei leidnud toetust.

Komisjoni esimees pani eelnõu hääletusele.

**Hääletati:**

7 poolt, 4 erapooletut

**OTSUSTATI:**

Toetada eelnõu „Viljandi Linnavolikogu 27.01.2022 otsuse nr 28 „Kinnistule aadressiga Ranna pst 7

hoonestusõiguse seadmine otsustuskorras“ mittemuutmine (2025/329)“.

**PÄEVAKORRAPUNKT NR 2**

**Sotsiaalhoolekandelise abi andmise kord (2025/328)**

**KUULATI:**

A. Tints – käesoleva eelnõuga kehtestatakse Viljandi linna kõiki sotsiaaltoetuste ja –teenuste regulatsioone hõlmav sotsiaalhoolekandelise abi andmise kord.

**Sõnavõtt:**

R. Hüva

**Ettepanek:**

Komisjoni esimees informeeris komisjoni, et selle eelnõu menetlemise juhtiv komisjon, linnavolikogu sotsiaalkomisjon otsustas saata eelnõu teisele lugemisele.

Komisjoni esimees tegi ettepaneku komisjoni poolt toetada eelnõu saatmist II lugemisele. Komisjon nõustus, vastuväiteid ei olnud.

Komisjoni esimees küsis, kas keegi komisjoni liikmetest nõuab ettepaneku hääletust. Hääletust ei nõutud ja komisjon toetas ettepanekut konsensusega.

**OTSUSTATI:**

Toetada eelnõu „Sotsiaalhoolekandelise abi andmise kord(2025/328)“ saatmist II lugemisele.

**PÄEVAKORRAPUNKT NR 3**

**Viljandi linnale kuuluvate kaugküttetorustike võõrandamine otsustuskorras (2024/293)**

**KUULATI:**

K. Märtin – linnavalitsuse ettepanek on eelnõu tagasi võtta seoses pakkuja taganemisega.

**Küsimused:**

K. Taimsoo, H. J. Aaltonen

**Sõnavõtud:**

H. Hallemaa, H. J. Aaltonen, R. Hüva

Komisjoni esimees pani hääletusele eelnõu tagasivõtmise.

**Hääletati:**

9 poolt, 1 erapooletu

**OTSUSTATI:**

Nõustuda linnavalitsuse ettepanekuga võtta tagasi eelnõu „Viljandi linnale kuuluvate kaugküttetorustike võõrandamine otsustuskorras (2024/293)“.

**PÄEVAKORRAPUNKT NR 4**

**Viljandi linnavolikogu eelarve- ja arengukomisjoni põhimääruse II lugemine**

**KUULATI:**

H. Hallemaa – ettepanek katkestada II lugemine, teha aprilli esimeses pooles arutelu, et arutada veelkord läbi kõik põhimäärusesse tehtavad muudatused.

**Küsimused:**

R. Hüva, J.-M. Salumäe

**OTSUSTATI:**

1. Katkestada Viljandi linnavolikogu eelarve- ja arengukomisjoni põhimääruse II lugemine.

2. Viia läbi põhimääruse arutelu aprilli esimeses pooles.

**PÄEVAKORRAPUNKT NR 5**

**Informatsioon Viljandi Avatud Noortetoa (VANT) tegevusest ja ruumiprogrammist ning Viljandi Maadluskeskuse ruumide lahendusest (Viljandi linnavalitsuse otsused; Viljandi Linnavalitsuse ja Viljandi Maadlusklubi "Tulevik" MTÜ kirjavahetus teemas)**

**KUULATI:**

A. Tints – läbirääkimised Vaksali 2 rendilepingu võimaliku pikendamise teemal on maadlusklubiga toimunud kohtumiste, arutelude ja kirjalikke pakkumiste formaadis ning samaaegselt on otsitud alternatiivseid ruumide noortekeskuse jaoks, kuid sobilikke ruume pole leitud. Vaadatakse üle Vaksali, Reinu tee ning Lennukitehase 2023., 2024. ja 2025. aasta kulud ning võrreldakse nende potentsiaalselt maksumust ja kulu aastatel 2026.

**Küsimused:**

H. J. Aaltonen, R. Hüva, H. Hallemaa, K. Taimsoo

**Ettepanek:**

R. Hüva – saada finantsjuhilt hinnang arvutustele.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 6**

**Aruteluteema: Viljandi linna kaugküttetorustike olem, seis, omandisuhe** **ja bilansilised maksumused**

**KUULATI:**

R. Hüva – tegi teemakohase lühiettekande.

**OTSUSTATI:**

1. Võtta informatsioon teadmiseks.

2. Käsitleda aruteluteemat „Viljandi linna kaugküttetorustike olem, seis, omandisuhe ja bilansilised maksumused“ järgmistel linnavolikogu eelarve- ja arengukomisjoni koosolekutel.

(allkirjastatud digitaalselt) (allkirjastatud digitaalselt)

Helmut Hallemaa Maria Kuldkepp

koosoleku juhataja protokollija